C 322/6
5.4.
BG
Официален вестник на Европейския съюз
12.9.2023 г.
Изменение на „Етикетиране“ Актуализират се символите, които трябва да фигурират върху етикета.
Понастоящем етикетът трябва да включва символа на ЕС за защитено географско указание в същото зрително поле като регистрираното наименование на продукта.
Тук е включено изображение на логото на защитеното географско указание.
(Изменението се прилага и към точка 3.6 от единния документ).
5.5.
Редакционни изменения
5.5.1.
Изменения в оформлението/представянето а) Променят се заглавията на някои раздели от спецификацията и се добавят букви, за да се подобри четивността.
Разделът, който в предишната спецификация бе озаглавен „Характеристики на продукта“, вече е озаглавен „Б.
Описание на продукта“.
Разделът, който преди бе озаглавен „Географски район“, вече е озаглавен „В.
Определяне на географския район“.
Разделът, който преди бе озаглавен „Метод на производство“, вече е озаглавен „Д. Метод на производство“.
(Изменението не засяга единния документ).
б) Добавя се следният раздел: „А.
Наименование на продукта: „Cecina de León“.
(Изменението не засяга единния документ). в) В раздела, озаглавен „Б.
Описание на продукта“, в подраздела относно contra препратката към разфасовката е променена от „самата contra“ и redondo (в предишната спецификация) на „centro de contra“ и redondo.
Наименованието е променено, за да се разбере по-лесно описанието на продукта, тъй като „centro de contra“ вече е една от консервираните разфасовки, използвани в крайния продукт.
(Изменението се прилага и към точка 3.2 от единния документ).
г) Главните букви, с които се обозначава всеки етап от производствения процес, са заменени с малки букви, за да се избегне объркване с буквите, указващи разделите на продуктовата спецификация.
(Изменението не засяга единния документ).
д) В описанието на етапа на отлежаване е поправена следната грешка: „Целта на този етап е да се премахне съдържанието на сол“.
Всъщност на този етап се премахва съдържанието на вода.
(Изменението не засяга единния документ).
е) Поправена е грешка в раздел „Връзка с района“: В частта, отнасяща се до Tratado de Agricultura General [Общ земеделски трактат], се посочва, че е възможно да се произвежда cecina от други видове месо, включително говежда cecina.
Последното позоваване на cecina е неправилно.
Думата следва да бъде „месо“, тъй като става въпрос за вид месо.
(Изменението се прилага и към точка 5 от единния документ).